
Ден на отворените врати 

организираха в ДЦВУ

На 28 май от 9.30 до 12.30 и от 14.00 до 15.30 часа Дневен център за възрастни с увреждания – Плевен отвори врати, за да запознае отблизо с дейността си обществеността. Центърът предлага комплекс от социални услуги, които създават условия за цялостно обслужване на лица с увреждания през деня, свързани с предоставянето на храна, задоволяване на ежедневните, здравните, образователните и рехабили-тационните потребности, както и организация на свободното време и личните контакти. Потребителите му са на възраст между 18 и 60 г.В рамките на Деня на отворените врати всеки имаше възможност да посети Дневния център и да се включи в неговите дейности, да се потопи в ежедневието му и по желание да участва в заниманията по трудотерапия, в спортните игри, в изработването на изделия от различни материали, да се запознае и поговори с хората с увреждания.

„За да могат да водят сравнително самостоятелен живот, лицата с увреждания трябва да бъдат приети от общността. Най-добрият начин за това е да общуват и да споделят общи преживявания. Бъдете част от света на хората с увреждания поне за един ден и помогнете те да се чувстват по-добре в живота в нашия град“, апелираха от ДЦВУ – Плевен.

Знаете ли?

Монтесори-терапията представлява педагогическа и терапевтична система, създадена и разработена от италианската лекарка Мария Монтесори в началото на XX век. Тя е система на свободата, при която детето се развива според вътрешните си потребности, подпомагано и деликатно насочвано от специален педагог. Работи се с предварително подготвен набор от дидактически материали.Основните цели на работа, заложени в системата от специфични материали са:

-Развиване на грубата и фина моторика;

-Подобряване концентрацията и устойчивостта на вниманието;

-подобряване самочувствието на детето.
Мария Монтесори е една от най-ярките и противоречиви личности, живяли в Италия през последното столетие. До въвеждането на еврото като валута, ликът й се отпечатва на банкнотите от 1000 лири. Тя е родена в малкото провинциално градче Киаравалепрез 1870г.

Баща й е правителствен чиновник, а майка й е от старинния род Стопани, от който са произлезли много известни италиански учени. Макар че по-късно Мария става известен педагог и автор на 25 книги за възпитанието на децата, в като млада тя се противи на намеренията на родителите й да я направят учителка. В Италия до края на 19 век тази професия се счита за традиционно женска, а Мария изгаря от желание да се занимава например с медицина, което тогава е изключително мъжка професия. Оказва се, че това не е последното предизвикателство, което Мария Монтесори отправя към обществото. На 26 години Мария завършва медицинския факултет на Римския университет, първа сред жените получава правото на званието „сеньора доторе” и остава да работи в клиниката към Университета. Там неведнъж й се налага да наблюдава лечението на умствено изостанали деца. По това време психиатрията по-скоро е наказвала пациентите си, в това число и малките, и вместо да се лекуват, те се изолират от обществото, държат се заключени в празни стаи, а персоналът не скрива презрителното си отношение към тях. За Мария те са като малки пленници. Никакви действия не се предприемат за развитието на тези деца и те не разполагат с играчки и книги.
Мария натрупва педагогическия си опит, станал основа на знаменития й метод, през 1898г., когато й предлагат да оглави първата римска школа за корекция на поведението, основана в детски приют. 

Новата директорка създава нови правила в школата. Служителите са задължени да се отнасят с уважение към подопечните си, а в разписанието се появяват специални уроци, по време на които се изучават развиване на социално поведение и умение да се поддържа лична „среда на обитаване”. Малките пациенти нямат понятие какво е това. Монтесори разработва за тях специални пособия, които децата да ползват и закупува множество играчки за обучение.

Резултатът надминава всички очаквания. След няколко месеца комисия на Министерството на образованието и градският съвет не могат да сдържат изумлението си, тъй като всички ученици на Монтесори успешно минават обичайните училищни изпити. През 1900г. на своеобразната олимпиада на учениците от началните училища, състояла се в Рим, питомците на Монтесори превъзхождат децата от обикновените училища по писане, четене и смятане. Това е като гръм посред бял ден. Резултатите се проверят многократно, но не успяват да ги опровергаят.

Освен от педагогика и психология Монтесори се интересува и от антропология и то най-вече по отношение на въпросите за еволюционното развитие на човек и природните фактори, влияещи на умственото развитие на децата. През 1904г. тя оглавява катедрата по антропология към Римския университет и провежда различни антроположки изследвания в педагогическата област.

През 1907г. на Мария Монтесори се предоставя възможност широко да приложи на практика резултатите от изследванията си и да провери коректността на направените изводи. Италианският милионер и талантлив инженер, директор на „Общество за евтини домове”, се съгласява на провеждането на социален експеримент. Той предлага на Мария Монтесори да създаде в 58 преоборудвани от асоциацията му сгради нов тип предучилищно заведение - дневен приют и детско училище, което получава името „Дом на детето”. В тях Мария Монтесори разработва специална обкръжаваща детето среда, която да стимулира естественото му развитие. Децата прекарват времето от 9ч сутринта до 16ч следобед в „Дом на детето”, съчетавайки свободните игри с молитви, а разнообразната познавателна дейност с песни. Всичко е приспособено към приучаването на детето към самостоятелност и подпомагане на разностранното му развитие.

През 1909г. вече става ясно, че експериментът на Монтесори е напълно успешен. По това време ярката й звезда се утвърждава на педагогическия небосклон. Думата педагог-хуманист излиза извън пределите на Италия и от Испания, Холандия, Англия и Швеция започват да пристигат учители, желаещи да се запознаят с методиката й.

Интересът към системата на Монтесори преживява 2 кулминации през 20 век. Първата е през първата половина на 20 век и е свързана с дейността на Монтесори. По това време тя обикаля много из Европа, изнася лекции в САЩ, Южна Америка и Азия. Във всички посетени от нея места се създават в последствие детски центрове, работещи по методиката й. За кратко време системата й се разпространява по целия свят.

През 1934г. Монтесори напуска Италия. В продължение на две години тя живее в Испания, но след началото на гражданската война се премества в Холандия, а по-късно по покана на Теософското общество, отива в Индия, където възгледите й се обогатяват от мъдростта на източната педагогика. След края на войната Монтесори се завръща в Европа и продължава дейността си. Номинират я три пъти за Нобелова награда, но през 1952г. в зенита на славата си като всемирно педагог-хуманист, тя умира на 82 годишна възраст.

Вторият пик на популярността на системата Монтесори започва в края на 50-те години и продължава и до днес. Детските градини Монтесори в света са няколко хиляди. В САЩ и Европа специални фабрики печатат дидактическите й материали.

Кръгла маса на тема: „Активна семейна под-крепа в процеса на деинституционализация“

Събитието се проведе в конферентната зала на хотел „Балкан”, от 10,00 часа. Отделните етапи от кръглата маса включваха:

-Надеждата и домовете за децата – клон България – мисия, дейност и постижения;

-Моделът на активна семейна подкрепа и подкрепата в област Плевен на деца и семейства;

-Споделяне на опит и добри практики;

-Моделът на работа в Монтана;

-Взаимодействие със семейства на територията на Пазарджик;

-Дискусия на тема – ефективна съвместна работа, превенция на настаняванията, взаимодействие между заинтересованите страни.
Незрящият плевенчанин Роберт Абрашев пя на футболния турнир за деца, лишени от родителска грижа, организиран от фенклуба на „Манчестър Юнайтед“ в България. Музикантът поздрави малките шампиони в надпреварата, провела се на стадиона в Килифарево, като участието му бе по покана на председателя на фенклуба на „червените дяволи“, Емил Йорданов. Дъщерята на Роберт Абрашев върви уверено по стъпките на своя баща. Популярният музикант определено може да бъде щастлив с достоен наследник в музикалното поприще в лицето на своята дъщеря, четиринадесетгодишната Джоана, която партнира на сцената на своя баща не от вчера.
Теодора Бориславова с нови успехи и бъдещи предизвикателства

На 1 май се проведе първото издание на фолклорния фестивал „Гергьовски люлки“, чийто домакин беше град Левски. Събитието има състезателен характер и е един опит да се съхрани и популяризира българското и в частност северняшкото фолклорно богатство. Като за първа година мероприятието пожъна голям успех и събра петдесет и четирима участници, състезаващи се индивидуално или като част от певчески и танцови състави. Празничният ден започна в ранна утрин с възстановка на народните обичаи и традиции на Гергьовден, а след това дойде ред на същинската част- надпреварата. Участниците- творчески колективи или индивидуални изпълнители, бяха разделени в три възрастови групи: до 10 г., 10-18 г. и над 18 г., като незрящата осмокласничка Теодора Бориславова от у-ще "Иван Вазов"-Плевен, беше във втората група. Професионално жури с председател доц. Георги Хинов (ръководител на Северняшки ансамбъл „Иван Вълев“) и помощници Борислава Симеонова (народна певица), Лилия Цолова (хореограф) и Веселин Личев (диригент), се беше присъединило към фестивала, за да даде компетентна оценка на всяко представяне. Всички участници бяха великолепни и създадоха приятно настроение с изявите си, затова определянето на първенец беше трудна задача. Трудното обаче не е невъзможно и съдиите се спряха именно на Теодора, която успя да надделее над многобройната конкуренция. Осмокласничката впечатли не само журито, но и цялата аудитория с прекрасния си глас, хармонично допълнен от звучността на две народни песни- „Рано Дафинка станала“ и „Блазе на буля Ганьовица“, и напълно заслужено си завоюва престижното първо място във фестивала, а на нас донесе поредния повод за гордост с почетното си отличие. Нашето момиче развива невероятния си глас като пее с народния хор „Нашенчета“ към ЦРД под ръководството на г-жа Николина Спасова. Талантливата Теодора сподели, че се занимава с пеене от шестгодишна, но се е фокусирала върху народната музика едва миналата година, когато е била в 7 клас. Въпреки своите зрителни проблеми тя наистина успява, което идва да покаже, че хората с увреждания не са втора ръка и могат успешно да се реализират.

Чествахме половин век партньорство с Ростов на Дон

Отношенията между Плевен и руския град Ростов на Дон бяха акцент в програмата, посветена на Празника на Плевен 15 май. По този повод на посещение в града ни пристигна официална делегация, водена от кмета на Ростов на Дон Михаил Чернишов. В състава и освен представители на Администрацията на руския град бяха включени и представители на ростовския Държавен медицински университет и на Търговско- промишлената  палата на Ростовска област. За участие в празничните прояви пристигна и близо 30-членна културна делегация от побратимения ни град. Плевенчани и гостите на града имаха възможността да се насладят на изпълненията на виртуозния акордеонист, носител на множество престижни награди, Александър Поелуев. Той проведе майсторски клас в Националното училище по изкуствата „П. Пипков” - Плевен, и заедно с участниците в него изнесе концерт в залата на учебното заведение. Поелуев беше солист и на концерт на Плевенската филхармония в Панорама „Плевенска епопея 1877-78 г.”. В Регионалния исторически музей кметовете на двата града откриха документалната изложба „50 години сътрудничество Плевен - Ростов на Дон”, подготвена от наши музейни специалисти. Споразумение за сътрудничество подписаха председателят на Търговско-промишлената палата на Ростовска област Николай Присяжнюк и Георги Русинов - председател на Търговско-промишлената палата - Плевен. В залите на музея се състояха и концерти на джаз квартета „New Centropezn” и  камерния състав „Капричио” от Ростов на Дон. Кулминация в празничната програма беше съвместният концерт на Северняшкия ансамбъл за народни песни и танци „Иван Вълев” и ансамбъл „Дон” от руския град. С успех премина и концертът на Общинския хор „Гена Димитрова”, озаглавен „Песни, с които пораснахме”, със солисти Симеон Маслов и Лариса Гончарова от  Ростов на Дон. Споразумение за сътрудничество беше подписано и между медицинските университети на Плевен и Ростов на Дон.За дългогодишния си принос за разширяване на приятелските връзки между 

двата града и по повод 50-годишния им юбилей кметът на Ростов на Дон Михаил 

Чернишов беше удостоен от Общинския съвет - Плевен, със званието „Почетен 

гражданин на Плевен”.

С празнично шествие и ритуал отбелязахме 24 май на тържествения ритуал по повод 24 май - Деня на българската просвета  и култура и на славянската писменост. По традиция церемонията бе организирана от Община Плевен. На три сборни пункта в 10.00 часа  представителните групи от учениците и учителите  се събраха. Началото на шествието бе   в 10.30 часа. Основният  лъч, предвождан от свещеници от плевенски храмове и ръководството на Община Плевен тръгна от пл. “Стефан Стамболов”  при ДКТ „Ив. Радоев”. От Central Mall Плевен към тях се присъедини втори лъч. Третият тръгна от  Медицинския университет - Плевен, начело с ръководството на висшето учебно заведение. Трите лъча се събраха пред барелефа на Светите братя „Кирил и Методий” /Съдебната палата/ .Тържественият ритуал, включващ празничен молебен, слово на Кмета на Община Плевен, художествена част започна от 11.00 часа пред барелефа.
Община Плевен

Плевен бе домакин на третия фестивал на патриотичната песен „Отечество“

На 31 май 2014 от 10 часа в зала „Катя Попова“ ПП „Нова зора“ откри третия фестивал на патриотичната песен „Отечество“, посветен на поета-революционер Христо Ботев. Областният координатор на партията, Евгения Иванова откри фестивала. Съорганизатори са СОСРЗ, НДДБ, Движение „Русофили“ и Съюз на пенсионерите 2004. Фестивалната програма включваше изпълнение на всички самодейни колективи от Плевен и общината. Тук се изявиха и колективите на хората с увреждания от клубовете на хората с увреждания и пенсионера. За своето участие те получиха и почетни грамоти. В рамките на проявата ПП „Нова зора“ връчи и наградите от литературния конкурс, посветен на Христо Ботев. Всички есета и стихотворения ще бъдат публикувани в малък литературен алманах „…Той не умира!“. Творбите на класиралите се на първо, второ и трето място бяха публикувани във вестник „Нова зора“.

Радослав Христов
Обществена програма за превенция на употребата на наркотици и утвърждаване на здравословен начин на живот сред младите хора
Най-общо, превенцията на наркотичната употреба може да се определи като комплекс от инициативи, дейности и политики, които се реализират със следните цели:

-Да се предотврати или отложи първия опит с наркотични вещества (както легални, така и нелегални); 

-Да се предотврати редовната употреба и злоупотребата на наркотични вещества, както и развиването на зависимости.
Обществената програма за превенция на употребата на наркотици в училищата е насочена към превенция на търсенето, като се основава на доказано ефективни европейски практики, съобразени с характерните условия в българското училище и със специфичните социално-икономически характеристики на страната. Програмата съчетава различни подходи и широк спектър от дейности, насочени към: паралелно изграждане на знания и умения за здравословен начин на живот и избягване на рисковото поведение: изследванията сочат, че ефективната превенция се отнася не само до предаването на информация за наркотични вещества и неблагоприятни последствия от рисково поведение, но и до изграждане на умения за здравословен начин на живот. Ето защо, от една страна програмата има за цел от  да повиши нивото на информираност на младите хора относно 

проблемите, свързани с употребата и злоупотребата на наркотични вещества, като   им осигурява обективна информация, базирана на научно-доказани факти, а от   друга страна -  да изгради у тях умения за взимане на решение, изясняване на   ценностите, справяне със стресови ситуации и т.н.  Активно ангажиране на много партньори за изграждане на здравословна среда: -намаляване на търсенето на наркотични вещества, посредством реализиране на последователни, системни и адекватни действия във всички сфери от живота на   младите хора - училище, семейство, местата за забавление.
Пътят на маслините

Плодът на маслината минава през дузина нюанси и държави, а зехтинът, получен при пресоването му, е древен и ценен колкото хляба и виното.Една от легендите за произхода на маслината разказва как гордите древногръцки богове Посейдон – владетелят на моретата, и войнствената Атина Палада – покровителка на мъдростта, влезли в дълъг спор на чие име да се нарече новият град на полуостров Атика. Всемогъщият Зевс им предложил да направят по един подарък на жителите, който предложи по-стойностния, той ще стане кръстник на града. Посейдон ударил с жезъла си близката скала и от нея рукнала прясна питейна вода. Под копието на Атина, близо до храма Еректион на Акропола, израснало маслиново дърво. То било оценено по-високо, защото можело да дава едновременно светлина, топлина, храна, да лекува и да разкрасява. Така градът бил наречен Атина. Днес листата на оливата се смятат за лечебни и се използват за настойки за вани в медицинските центрове. Маслиновата клонка е символ на мир. Отрязана със златни ножици, тя е основата на венеца на древногръцките олимпийски шампиони. Най-големите производители на маслини и зехтин са Франция, Гърция, Испания, Италия. Маслинови насаждения се отглеждат и в страните от Средиземноморието и дори в западните щати на Северна Америка и субтропиците на южното полукълбо. Дръвчето е доста непретенциозно . Там, където не може да вирее нищо друго, бедната почва и точковото напояване са достатъчни за оливата да расте и дава плод. В пустинните райони на Израел и Йордания това е най-често срещаното насаждение. Маслините са зелени, кафеникави или черни според това кога са брани. Цветът отразява възрастта им – зелените са най-младите, откъснати първи, червеникавите са полуузрели, а тъмните и сбръчкани са прекарали повече време на дървото.

